शास्त्रों में बताया गया है कि माघ शुक्ल पंचमी के दिन ज्ञान और विद्या की देवी माता सरस्वती का जन्म हुआ है। छात्रगण इसी उपलक्ष्य में इस दिन माता रस्तवती की पूजा (Saraswati Pooja) करते हैं। ज्योतिष शास्त्र के अनुसार शिक्षा मुहूर्त के लिए यह दिन सबसे उत्तम होता है। इस दिन मां सरस्वती की पूजा करके बच्चे को अक्षर ज्ञान देना उत्तम माना गया है। इस दिन छात्र अपने अपने घर पर माता सरस्वती की पूजा करते हैं साथ ही पुस्तक और लेखनी की भी पूजा करते हैं। पहले गुरू कुल में विशाल आयोजन के साथ शास्त्रोक्त विधि से गुरू के साथ मिलकर छात्र वीणापाणी माता शारदा की पूजा करते थे, आज भी इस परम्परा को स्कूल, कालेज एवं अन्य शिक्षण संस्थान में निभाया जाता है।